PONUKA PRACOVNÉHO MIESTA

**Vedúci Zážitkového centra vedy v Žiline**

Centrum vedecko-technických informácií SR (CVTI SR), hľadá vedúceho pracovníka pre Zážitkové centrum vedy (ZCV) v Žiline. ZCV v Žiline bude primárne určené na popularizáciu vedných a technických odborov smerom k mladým ľuďom a verejnosti prostredníctvom exponátov a ďalších popularizačných metód.

**Popis pracovných činností:**

* Podieľa sa na príprave ZCV Žilina a tvorbe prevádzkových a metodických materiálov pre personál a spolupracovníkov ZCV;
* Riadi Zážitkové centrum vedy v Žiline v súlade s koncepciou rozvoja siete zážitkových centier vedy (ZCV) na území SR;
* Zodpovedá za efektívne a hospodárne čerpanie pridelených finančných prostriedkov;
* Koordinuje a vedie činnosť pracovnej skupiny pre realizáciu ZCV v Žiline;
* Zúčastňuje sa na aktivitách centrálneho školiaceho strediska pre sieť ZCV, poskytuje námety na zlepšenie činnosti siete ZCV a podieľa sa na plánovaní udržateľnosti projektu;
* Zúčastňuje sa na spolupráci so slovenskými a zahraničnými inštitúciami a prispieva tak k zefektívneniu činnosti siete ZCV v podmienkach SR;
* Spolupracuje pri príprave verejných obstarávaní súvisiacich s realizáciou a rozvojom ZCV, komunikuje s dodávateľmi a kontroluje dodávky technického a ďalšieho vybavenia ZCV;
* Plánuje a organizuje lokálne odborné semináre, školenia, workshopy a iné podujatia podporujúce činnosť siete ZCV;
* Pripravuje informácie a podklady pre propagačno-informačné projekty a prezentácie ZCV na Slovensku a v zahraničí vrátane prezentácií na webe a sociálnych sieťach;
* Podieľa sa na riešení odborných projektových úloh CVTI SR a popularizačných aktivitách v spolupráci s ďalšími útvarmi CVTI SR;
* Aktívne komunikuje s projektovou kanceláriou v Bratislave, a zodpovedá za spracovanie a dodanie administratívnych podkladov (hlásenia, monitoring, pracovné výkazy a podobne).

**Požiadavky na uchádzača:**

* Ukončené vysokoškolské vzdelanie druhého stupňa (technické a prírodovedné zameranie VŠ výhodou)
* Min. 3 ročná skúsenosť s vedením tímu a projektovým manažmentom
* Práca na PC – MS Outlook, MS Office na užívateľskej úrovni
* Anglický jazyk na komunikatívnej úrovni
* Vodičský preukaz typu B – aktívny vodič
* Flexibilita, odolnosť voči stresu, ochota cestovať, spoľahlivosť a ochota pracovať vo vysokom nasadení, napr. aj cez víkendy

**Výhodou uchádzača je:**

* Skúsenosť s marketingom
* Skúsenosť s organizáciou podujatí, školením personálu, prevádzkovaním
* Skúsenosť s realizáciou činností v rámci projektov financovaných z finančných prostriedkov Európskej únie a iných verejných zdrojov

**Druh pracovného pomeru:** TPP na dobu určitú

**Ponúkaný plat (brutto):**

Ponúkaný plat od 1 200 € brutto (podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov).

**Predpokladaný termín nástupu:** máj 2020, prípadne podľa dohody

**Miesto výkonu práce:** Žilina, Žilinská univerzita v Žiline, Univerzitná 8215/1

**Benefity:**

* príjemné pracovné prostredie a kolektív
* pohyblivý pracovný čas
* 5 dní dovolenky navyše nad rámec Zákonníka práce
* podpora odborného rastu a vzdelávania
* možnosť zakúpenia Multisport karty
* možnosť príspevku do III. piliera od zamestnávateľa

**Predpokladaný termín začatia výberového konania: od 23. 3. 2020** – vybraní záujemcovia budú pozvaní na osobný pohovor. **Životopis vo forme zasielajte do 15. 3. 2020 na e-mailovú adresu** ivana.raslavska@cvtisr.sk.

K zaslanému životopisu pripojte aj súhlas so spracovaním osobných údajov uvedených v životopise za účelom výberového konania v zmysle Zákona č. 18/2018 Z. z. o ochrane osobných údajov a o zmene a doplnení niektorých zákonov.

**Inzerujúca spoločnosť**

Centrum vedecko-technických informácií SR (CVTI SR) je ako priamo riadená organizácia Ministerstva školstva, vedy, výskumu a športu SR národným informačným centrom pre vedu, techniku, inovácie a vzdelávanie a vedeckou knižnicou Slovenskej republiky. Koordinuje činnosť a zabezpečuje prevádzku interdisciplinárnych výskumno-vývojových centier a národných infraštruktúr pre výskum, vývoj, inovácie a vzdelávanie.